
Lotin tili — hind-yevropa tillari oilasining italiy tillari guruhiga 
mansub; Italiyaning o' rta qismidagi Latsiy viloyatida miloddan 
awalgi 8-asrda yashagan lotin kabilasining tili. Lotin tilining 
asta-sekin Rim hududidan tashqariga tarqalishi va qadimgi 
Italiyaning boshqa tillarini siqib chiqarishi miloddan awalgi 4 
—3-asrlarga to' g' ri keladi. Apennin yarim orolning 
lotinlashuvi (yunon tili hukmron bo' lgan Jan. Italiya va 
Sitsiliya bundan mustasno) miloddan awalgi 1-asrda 
yakunlanadi. Rim imperiyasining gullab-yashnashi, yangi-yangi 
mustamlakalarning bosib olinishi natijasida Lotin tili Shim. 

Afrika, Ispaniya, Galliya, Germaniya, Dunaybo' yi hududlariga 
tarqaladi. Lotin tilidagi eng qadimgi yodgorliklar miloddan 
awalgi 3-asrga mansub. 

Qadimgi davr Lotin tili tarixi bir-biridan u yoki bu darajada farqlanuvchi 5 ta davrga ajratiladi: 1) eng 
qadimgi Lotin tili davri (miloddan awalgi 6—4-asrlar); 2) klassik davrgacha bo' lgan Lotin tili davri 
(miloddan awalgi 3—2-asrlar, adabiy Lotin tilining shakllanish vaqti); 3) klassik, "oltin" Lotin tili davri 
(miloddan awalgi 1-asr, juda boy leksika va rivojlangan adabiyoti bilan ajralib turadi); 4) klassik davrdan 
keyingi, "kumush" Lotin tili davri (milodiy 1-asr, adabiy tilning fonetik va morfologik me' yorlari uzil-kesil 
shakllandi); 5) so' nggi bosqichdagi Lotin tili (2— 6-asrlar; yozuv tili bilan xalq-so' zlashuv tili-"xalqona 
lotin" o' rtasida tafovut paydo bo' ldi). 

5-asrda Rim imperiyasi qulaganidan keyin xalq-so ' zlashuv tilining mintaqaviy farqlanishi tezlashib, bu nar- 
sa 9-asrga kelib alohida, mustaqil roman tillarinkng (italyan, fransuz, portugal, ispan, rumin, moldavan va 
boshqalar) paydo bo' lishiga olib keldi. Yozma Lotin tilining birligi saqlanib qoldi, u leksik jihatdan 
rivojlanishda davom etdi, klassik Lotin tilining asosiy lug' at tarkibi va grammatik kurilishi barqarorlashdi. 
Adabiy Lotin tili tarqalgan barcha hududlarda u ma' muriy boshqaruv, savdo-tijorat, maktab tili edi; o' rta 
asrlarda butun G' arbiy Yevropa umumiy yozuv tili bo' lib qo' llandi; 18—19-asrlargacha diplomatiya, ilm- 
fan va falsafa tili, 20-asrda esa katolik cherkovi tili, Vatikanning (italyan tili bilan birga) rasmiy tili bo' lib 
qoldi. Lotin tili Yevropa madaniyati rivojida ulkan rol o' ynadi. Yevropa tillaridagi siyosiy, ilmiy va texnik 
terminologik tizimlarning leksik jihatdan boyishi va ko' payib borishiga ijobiy ta' sir ko' rsatdi. 

Lotin tili qadimiy hind-yevropa tillariga xos, uni xett tili, hind-eron, kelt tillari bilan yaqinlashtiruvchi 
xususi-yatlarni saqlab qolgan. Asosiy fonetik jihatlari unda unlilar chuzikli-gining fonologi k farqlanishiga 
egaligi, urg' u so' zning oxirgi bo ' g' iniga tushmasligi, undoshlarning kuchsizlanib borishi kabilardan 
iborat. Morfologik xususiyatlari: fleksiyadan shakl yasashning asosiy vositasi sifatida foydalanish, 
fleksiyaning 5 turi mavjudligi, turlanishning 6 kelishikka asoslanishi, fe' llarda 3 xil mayl (indikativ, 
kon' yunktiv, imperativ) va 2 xil nisbat (aktiv va o' rta passiv) farqlanishi va boshqa So' z tartibida fe' 1 ran 
oxirida keladi. Lotin tili leksikasida yaqin qarindosh yoki noqarindosh qabilalar tillarining ta' siri saqlanib 
qolgan. Lotin tiliga yunon tili, ayniqsa, miloddan awalgi 3— 1-asrlarda kuchli va davomli ta' sir 
ko'rsatgan. Lotin tili leksikasi, yunon tili bilan birga, ilmiy terminologiya sohasida xanuz baynalmilal 
terminlarni yaratishda manba bo' lib xizmat qilmoqdaJ 1 ' 



Lotin tili 

Milliy nomi 

Lingua latlna 

Mamlakatlar 

Vatikan shahri 


Turkumlanishi 

Til oilasi 

Hind-Yevropa 

Alifbosi 

lotin 


Til kodlari 

ISO 639-1 

la 

ISO 639-2 

lat 

ISO 639-3 

lat 


Manbalar 





1. O'zME. Birinchi jild. Toshkent, 2000-yil 



Ushbu maqolada O 'zbekiston milliy 
ensiklopediyasi (2000-2005) ma 'lumotlaridan 
foydalanilgan. 


i-1 

! "https://uz.wikipedia.org/w/index.php?title=Lotin_tili&oldid=2009507" dan olindi : 


Bu sahifa oxirgi marta 16-Avgust 2018, 20:11 da tahrir qilingan. 

Matn Creative Commons Attribution-ShareAlike litsenziyasi bo'yicha ommalashtirilmoqda, alohida holatlarda 
qo' shimcha shartlar amal qilishi mumkin (batafsil). 














